b'\n_START_ARTICLE_\nFid\xc5\xbeio prezidentas\n_START_PARAGRAPH_\nFid\xc5\xbeio prezidentas \xe2\x80\x93 auk\xc5\xa1\xc4\x8diausias titulas Fid\xc5\xbeio salose. Prezident\xc4\x85 paskiria Fid\xc5\xbeio vadov\xc5\xb3 Taryba penkeri\xc5\xb3 met\xc5\xb3 kadencijai. Pats prezidentas \xc5\xa1alyje neturi daug gali\xc5\xb3, ta\xc4\x8diau jis paskiriamas \xc5\xa1alies karini\xc5\xb3 paj\xc4\x97g\xc5\xb3 vadovu._NEWLINE_Fid\xc5\xbeio prezidento pareigos buvo \xc4\xafkurtos tik po 1987 m. \xc5\xa1alies karini\xc5\xb3 perversm\xc5\xb3. Tokiu b\xc5\xabdu pirmuoju \xc5\xa1alies vadovu tapo karini\xc5\xb3 perversm\xc5\xb3 vadas generolas Sitiveni Rabuka. Met\xc5\xb3 pabaigoje Rabukas paskyr\xc4\x97 pirm\xc4\x85j\xc4\xaf tikr\xc4\x85 \xc5\xa1alies prezident\xc4\x85 \xe2\x80\x93 Penaia Ganilau. Jis vadovavo \xc5\xa1aliai iki 1993 m._NEWLINE_Antruoju \xc5\xa1alies prezidentu tapo pirmasis Fid\xc5\xbeio ministras pirmininkas Kamisese Mara. Jis vadovavo iki 2000 m., kuomet kilo dar vienas karinis vald\xc5\xbeios perversmas. \xc5\xa0io perversmo vadas karininkas Frank Bainimarama paiskelb\xc4\x97 \xc5\xa1alies valdovu. Ta\xc4\x8diau greitai po to buvo paskirtas ir naujasis prezidentas \xe2\x80\x93 Josefa Iloilo._NEWLINE_Iloilo \xc5\xa1aliai vadovavo iki pat 2006 m. T\xc5\xb3 met\xc5\xb3 gruod\xc5\xbeio m\xc4\x97nes\xc4\xaf \xc5\xa1alyje \xc4\xafvyko jau tre\xc4\x8diasis karinis perversmas. Jo vadovu v\xc4\x97l buvo karininkas Frank Bainimarama. Ta\xc4\x8diau po m\xc4\x97nesio Bainimarama v\xc4\x97l u\xc5\xbeleido prezidento post\xc4\x85 Josefa Iloilo. 2009 m. liepos 30 d. Josefa Iloilo pasitrauk\xc4\x97 i\xc5\xa1 prezidento posto nepateikdamas jokios vie\xc5\xa1os prie\xc5\xbeasties. J\xc4\xaf pakeit\xc4\x97 Fid\xc5\xbeio viceprezidentas Epeli Nailatikau.'